ગામમાં નવો આવેલો કલેક્ટર ગૌતમ, જાણે મદનનો અવતાર, પૂર્ણપુરુષ ! રવિવારને દિવસે વાળંદને ત્યાં વાળ કપાવા ગયેલો ત્યારે વાળ કાપી રહેલાં વાળંદનો હાથ અટકી ગયો. તેણે પહેલાં વાળંદ સામે જોયું પછી તેની નજરની દિશા તરફ નજર ફેરવી ને સ્ટેચ્યુ થઈ ગયો, રમલી ત્યાંથી પસાર થઈ રહી હતી. ગૌતમનું દિમાગ તો કામે લાગી ગયું. વાળંદ પાસેથી રમલીની વિગત, આવવા જવાનો સમય નોંધી લીધો. તેની તસવીર આંખોથી લઈ દિલમાં ઉતારી લીધી.